32003R0649
L 095/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 649/2003 НА КОМИСИЯТА
от 10 април 2003 година
за изменение на Регламенти (ЕИО) № 139/81, (EО) № 936/97 и (EО) № 996/97 по отношение на вноса на продукти от говеждо и телешко месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), последно изменен с Регламент (EО) № 2345/2001 на Комисията (2),
като взе предвид Регламент (ЕИО) № 139/81 на Комисията от 16 януари 1981 г. относно определяне на условията за допускане на някои видове замразено говеждо и телешко месо в подпозиция 0202 30 50 от Комбинираната номенклатура (3), последно изменен с Регламент (EО) № 264/1999 (4), и по-специално член 5, параграф 2 от него,
като взе предвид Регламент (ЕО) № 936/97 на Комисията от 27 май 1997 г. относно откриването и управлението на тарифните квоти за висококачествено прясно, охладено или замразено говеждо и телешко месо и за замразеното биволско месо (5), последно изменен с Регламент (EО) № 1781/2002 (6), и по-специално член 7, параграф 2 от него,
като взе предвид Регламент (ЕО) № 996/97 на Комисията от 3 юни 1997 г. относно откриването и управлението на тарифна квота за внос на замразено месо от основата на диафрагмата на говеда, включено в код по КН 0206 29 91 (7), последно изменен с Регламент (EО) № 1266/98 (8), и по-специално член 6, параграф 2 от него,
като има предвид, че:
(1)
Регламент (EИО) № 139/81, Регламент (EО) № 936/97 и Регламент (EО) № 996/97 предвиждат издаването на сертификати за автентичност, за да могат някои стоки да бъдат внесени или допуснати в определени подпозиции на Комбинираната номенклатура. Списъците на органите, които издават тези сертификати, са приложени към посочените регламенти.
(2)
Аржентина е променила названието на органа, издаващ сертификати за автентичност.
(3)
Следователно е необходимо Регламент (ЕИО) № 139/81, Регламент (EО) № 936/97 и Регламент (EО) № 996/97 да бъдат изменени,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент (ЕИО) № 139/81 се заменя с текста, който фигурира в приложението към настоящия регламент.
Член 2
В приложение II към Регламент (ЕО) № 936/97 наименованието на органа „Secretaría de Agricultura, Ganadería, Pesca y Alimentación (SAGPyA)“ се заменя от наименованието „Secretaría de Agricultura, Ganadería, Pesca y Alimentos (SAGPyA)“.
Член 3
В приложение II към Регламент (ЕО) № 996/97 наименованието на органа „Secretaría de Agricultura, Ganadería, Pesca y Alimentación (SAGPyA)“ се заменя от наименованието „Secretaría de Agricultura, Ganadería, Pesca y Alimentos (SAGPyA)“.
Член 4
Настоящият регламент влиза в сила на третия ден след публикуването му в Официалeн вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 април 2003 година.